open-index/open-wikipedia-markdown huggingface dataset:
Ženska prava

**Ženska prava** je izraz kojim se opisuje pravni, ideološki, filozofski i politički koncept prema kome svako ljudsko biće ženskog spola samim činom rođenja, bez obzira na porijeklo ili državljanstvo, stiče određen broj neotuđivih prava, a koje se sadržajem razlikuju od šireg koncepta ljudskih prava.

Razlog zbog kojih se ženska prava razlikuju od ljudskih prava je najčešće taj što su žene kroz historiju, a dijelom i danas, bile ili lišene određenih prava koje uživaju muškarci, ili imale specifična prava koja zakoni i običaji ne priznaju muškarci. Kao razlozi za to se najčešće spominju biološke razlike između spolova, ali feministkinje i mnoge suvremene društvene teorije ih nastoje objasniti umjetno nametnutim "rodnim razlikama".

Kao primjer ženskog prava koje je isključivo vezano za spol se spominje pravo na odlučivanje o trudnoći, odnosno pravo na izvođenje abortusa.

Kao primjer ženskog prava koje se tiče jednakosti spolova jest pravo na sudjelovanje u raznim oblastima društvenog života, odnosno služenje u oružanim snagama. Također se kao žensko pravo navodi pravo na društvenu jednakost, bilo da je riječ o jednakosti u plaćama, ili mjerama pozitivne diskriminacije u svrhu jednake zastupljenosti muškaraca i žena u upravnim odborima poduzeća, odnosno predstavničkim i izvršnim tijelima vlasti.

## Vanjske veze
* UN Convention on the Elimination of All Forms of Discrimination Against Women
* Human Rights Watch: Women's Rights
* World Organization Against Torture: No Violence Against Women
Profeminizam

**Pro-feminizam** je izraz kojim se označavaju oni pojedinci, ideologije i pokreti koji u potpunosti ili većoj mjeri podržavaju feminističku ideologiju, odnosno ciljeve feminističkog pokreta, ali se sami ne smatraju feministima.

Najčešće se pro-feministima nazivaju muškarci koji po mišljenju dijela feministkinja, ali i samih pro-feminističkih muškaraca, samim time što su muškarci ne mogu dijeliti 
ženski, odnosno feministički pogled na svijet.

S druge strane, i neke žene i muškarci se ponekad nazivaju pro-feministkima i pro-feministkinjama, a to obrazlažu time da je feminizam i ostvaranje ciljeva feminističkog pokreta samo dio šireg svjetonazora.

Također neke feminističke organizacije imaju muške članove koji se nazivaju feministima, te se odbacuje izraz *pro-feministički*.
Antifeminizam

**Antifeminizam** je izraz koji u najširem smislu označava pojedince, organizacije ili ideologije koji se u potpunosti ili djelomično suprotstavljaju feminizmu, odnosno ciljevima feminističkog pokreta.

U užem smislu se pod izrazom antifeminizam podrazumijevaju pojedinci, organizacije ili ideologije koje kritiziraju i/li odbacuju feminizam u suvremenim industrijskim državama Zapada, smatrajući da je primjena feminističke ideologije u praksi donijela više štete nego koristi. Te se kritike prvenstveno odnose na feminizam drugog i trećeg vala, odnosno radikalni feminizam koga antifeministi optužuju za poticanje mizandrije i ženskog seksizma.

Zbog tih razloga se izraz antifeminizam počeo koristiti i za feministkinje koje su od kraja 1980-ih počele kritizirati zbog njegovog zastranjivanja u ekstremizam.
Gora

**Gora** je izraz koji u većini slavenskih jezika označava šumovito brdo ili planinu. Pored tog izraza postoje sljedeća značenja:
* Gora, regija na granici Kosova i Albanije gdje žive Goranci.
* Góra, naziv za nekoliko gradova u Poljskoj.
* Kranjska Gora, grad i općina u sjeverozapadnoj Sloveniji.
* Gora, turističko odredište i lječilište kraj Planine Fuji u Japanu.
* Gora, klan Jatova u sjevernoj Indiji
* Goparaju Ramachandra Rao, indijski ateistički pisac i bliski Gandhijev suradnik koji je koristio pseudonim "Gora".
* *Gora*, hindi riječ za ljude bijele boje kože, bilo da je riječ o Indijcima ili Evropljanima.
* *Gora*, roman koji je napisao indijski nobelovac Rabindranath Tagore.
* Gora Ardan, vrhu u zapadnom dijelu Turkmenistana.
* *[[G.O.R.A.]]*, turska filmska komedija
Gora (region)

**Gora** je geografski region na jugu Kosova, naseljen Gorancima. Region Gora se uglavnom poklapa sa teritorijom nekadašnje opštine Gora. Prema popisu stanovništva iz 1991. godine, u opštini Gora bilo je: Muslimana odnosno Goranaca (91.68%), Albanaca (5.35%). Najznačajnija naselja su Brod, Restelica, Vranište, Globočica, Kruševo, Mlike, Radesa, Dragaš i Zlipotok.

## Povezano
* GoraOglasi - Prve oglasi na goranski!  
* Opština Gora
* Dragaš
Ženska historija

**Ženska historija** je historija žena, odnosno grana historije koja se isključivo bavi položajem žena u različitim ljudskim društvima kroz različite periode. Izraz se počeo upotrebljavati od 1970-ih pod utjecajem feminističkih autora. Valja je razlikovati od rodne historije.

## Vanjski linkovi i reference
* The Gerritsen Collection - Women's History Online 
* Feminist Majority Foundation timeline
* Project "Women's History and Gender History in Westphalia"
* Genesis: a mapping initiative to identify and develop access to women's history sources in the British Isles 
* Women's History Network (UK)
* National Collaborative for Women's History Sites  (US)
* Women in World History
Biračko pravo žene

**Biračko pravo žene** (također **pravo glasa žene**), pravo žene da bira svoje predstavnike i bude birana u predstavnička tijela i na druge javne položaje. Danas u svijetu ovaj izraz označava uglavnom općeprihvaćeni koncept prema kojem muškarci i žene imaju jednako pravo glasa, odnosno da je opće pravo glasa, a s njime i moderni koncept demokracije nezamisliv ukoliko ne uključuje jednakopravnost muškaraca i žena na biralištima.

U historijskom kontekstu taj izraz se odnosi na feministički pokret za žensko pravo glasa koji se pojavio u zapadnim industrijskim državama u 19. vijeku i kulminirao u 20. vijeku. Od tih pokreta su najpoznatije bile sufražetkinje, a današnji feministički historičari ga smještaju u feminizam prvog vala.

Danas je žensko pravo glasa prihvaćeno u gotovo svim državama svijeta. Jedini izuzetak predstavljaju određene zemlje, gdje se ženama ne daje pravo glasa iz vjerskih razloga.

### Države bez biračkog prava žene ili s njegovim ograničenjem
* Ujedinjeni Arapski Emirati – Ograničeno, ali će biti prošireno do 2010. 
* Vatikan – Nema prava glasa za žene. Jedini izbori su papske konklave, na kojima sudjeluju isključivo muški kardinali.

## Reference

## Vanjske veze

* World Chronology (outdated, but useful)
* Inter-Parliamentary Union: Women's Suffrage
* CIA Yearbook: Suffrage 
* Press release with respect to Qatar and Yemen
* "Winning the Vote", international woman suffrage timeline 
* FemBio &ndash; Biographies of Notable Women International 
* ''Legal Status Of Women In Iowa'' (1894) by Jennie Lansley Wilson, at Project Gutenberg.
* "Monster Petition" of the Australian state of Victoria
* Photographs of U.S. suffragettes, marches, and demonstrations
* Ada James papers and correspondence (1915-1918)
* Women´s suffrage in Germany - January 19th, 1919 - first suffrage (active and passive) for women in Germany
* Suffragettes versus Suffragists  - website comparing aims and methods of Women’s Social and Political Union (Suffragettes) to National Union of Women’s Suffrage Societies (Suffragists)
* Suffragists vs. Suffragettes - brief article outlining origins of term "suffragette", usage of term and links to other sources.
Tavolara

**Tavolara** je otočić, dug 5, a širok 1 km, koji se nalazi se sjeveroistočno od Sardinije, oko jedne milje od sardinijske obale. Od Tavolare prema jugozapadu, prema Sardiniji, se pruža duga uska kopnena prevlaka. U blizini je Olbijskog zaljeva i mjesta Porto San Paolo.

## Stanovništvo
Na otoku Tavolara živi nekoliko porodica, a jedini važniji objekti osim kuća su groblje i lokalnin restoran. Istočni dio je zatvoren za javnost nakon što se na njemu 1962. godine sagradila radarska stanica NATO-a.

## Historija
Tavolara je svojevremeno bila najmanja kraljevina na svijetu. Historija ove državice započinje kad je koncem 1700. Giuseppe Bertoleoni s obitelji, iz Genove se zaputio brodom prema jugu. Dio obitelji se iskrcao i ostao na otočju Maddalena, a Giuseppe je produljio dalje prema jugu dok nije našao nenaseljeni otočić Tavolaru, gdje se iskrcao i napravio si nastambu. Priča ovdje poprima bajkovit tok: na otoku je živila i osebujna vrsta divokoza, zlatnozuba divokoza. Istovremeno, Paolo, Giuseppeov sin, je pisao molbe prema kraljevskoj Savojskoj kući da im prizna vlasništvo i suverenost nad Tavolarom. Tad je bio kralj Karlo Albert Savojski, koji je došao na prijestolje 1831. godine. On se osobno s pratnjom 1836. godine zaputio vidjeti tu čudnovatu divokozu i autora tih silnih molba. Ostao je na otoku nekoliko dana kao gost Bertoleonijevih. Nakon tog legendarnog susreta s kraljem Sardinije, Bertoleoniji su si napravili kraljevski grb i smatrali se po svemu suverenim vladarima Tavolare.

Stvari se nisu pomakle i nadalje. Štoviše, prijetila je opasnost da im se izuzme otok, jer na njemu nije bila upisana nikakva vlasnost. Paolo Bertoleoni odlučiva tad se osobno zaputiti u Torino kralju Karlu Albertu. Od kralja tada biva uvjeravan da će se stvar riješiti povoljno i nakon par dana dostavljen im je pergament, iz grada Tempia, kojim se Bertoleonije priznaje apsolutnim vladarima Tavolare. Bajka o kraljevskoj obitelji Bertoleoni i Tavolari traje do danas. Pergament je tokom vremena izgubljen, ali porodica Bertoleoni kao dokaz pokaziva fotografiju vladarske kuće kraljevine Tavolare. Naime, 1880-ih, engleska kraljica Viktorija je doznavši za ovaj slučaj, poslala svoje osobne fotografe da uslikaju vladare na njihovom posjedu.

U muzeju u Buckinghamskoj palači, u Londonu, se nalazi slika tavolarske kraljevske obitelji, kao dio zbirke slika kraljevskih obitelji cijelog svijeta. Ispod slike stoji "Tavolaranska kraljevska obitelj, u zaljevu Terranova Pausania, najmanje kraljevstvo na svijetu". Nakon smrti Paola Bertoleonija, Tavolara se po njegovoj želji proglasila republikom i donijela novi ustav koji je, prvi u Evropi, dao opće pravo glasa ženama. Republika je ukinuta početkom 20. vijeka i Bertoleonijevi su ponovno uspostavili monarhiju. Tavolara je dio Italije od 1934. godine, ali Tonino Bertoleoni, vlasnik lokalnog restorana, se još uvijek naziva kraljem.

## Vanjske veze

* Stranica na talijanskom jeziku o Tavolari
Ruska Sovjetska Federativna Socijalistička Republika

**Ruska Sovjetska Federalna Socijalistička Republika** ili *Ruska Sovjetska Federativna Socijalistička Republika* (ruski: *Российская Советская Федеративная Социалистическая Республика*, akronim: **RSFSR**) bila je najveća i najmnogoljudnija od petnaest sovjetskih republika, a postala je Ruska Federacija nakon kolapsa Sovjetskog Saveza.

## Vanjske veze
* Ustavi Ruske SFSR
Historija feminizma

**Historija [[feminizam|feminizma]]** proučava historiju feminističkih pokreta. Ona se od strane feminističkih historičara obično dijeli u tri perioda, nazvanih valovima: 
* feminizam prvog vala, koji je u većini industrijskih država na Zapadu trajao od sredine 19. do sredine 20. vijeka, a kome je glavni cilj bio postići političku jednakost žena i muškaraca, prije svega po pitanju prava glasa;
* feminizam drugog vala, koji je trajao od 1960-ih do početka 1990-ih, a za cilj imao postići ekonomsku i kulturnu jednakost muškaraca i žena;
* feminizam trećeg vala, koji traje od 1990-ih do danas, a smatra se svojevrsnim nastavkom, ali i reakcijom na neuspjehe, odnosno neželjene posljedice feminizma drugog vala.

Neki feministički historičari drže da se historija feminizma ne bi trebala ograničiti na blisku prošlost, odnosno da bi trebala sadržavati i pojedince, odnosno pokrete koji su se na ovaj ili onaj način suprotstavljali patrijaharlnom društvu od njegovog nastanka.

Drugi pak drže da je korištenje izraza feminizam za takve ideje i pojedince predstavlja svojevrsni anakronizam.

## Vanjske veze
* Timeline of feminist history in the USA
* Radical Women
Feministička historija

**Feministička historija** je izraz koji se koristi za historiografski pravac koji historiju tumači s feminističkog stajališta. Feministički historičari smatraju kako je tradicionalna, odnosno konvencionalna historiografija zbog seksističkih predrasuda zanemarivala ulogu žena u historiji. Također se smatra kako se historija može u potpunosti shvatiti jedino ako se događaji tumače s današnje feminističke perspektive.

Feminističku historiju valja razlikovati od ženske historije, koja se na uopćeni način bavi historijom žena. Također je valja razlikovati od historije feminizma koja se bavi feminističkim pokretima kroz historiju.

## Vanjske veze
* Women's History & Feminist Theory Links 
* home page for ''Lilith'', a feminist history journal 
* feminist history bibliography
Sovjetska Rusija (razvrstavanje)

**Sovjetska Rusija** je izraz koji se odnosi na sljedeće pojmove:

* Ruska SFSR 
* Sovjetski Savez, iako neformalno i nepravilno
* ''Sovjetska Rusija'' (novine), u Sovjetskom Savezu
* Sovjetska Rusija (izdavač) u Sovjetskom Savezu
Berta Lutz

**Berta Maria Júlia Lutz** ( São Paulo, 2.8., 1894 - Rio de Janeiro, 16.9. 1976.) je bila brazilska zoologinja i naučnica, također poznata kao vodeća ličnost feminističkog pokreta u Brazilu.

Naporima Berte Lutz se pripisuje što je u Brazilu 1932. uvedeno žensko pravo glasa.

## Vanjske veze
* Berta Lutz: Biografia . Getúlio Vargas Foundation CPDOC (portugalski)
* Berta Lutz: Biografia . Mundo Físico (portugalski)
Internacionalizam (razvrstavanje)

**Internationalizam** se može odnositi:
* internacionalizam (politika), političku ideologiju i pokrete 
**liberalni internacionalizam
**proleterski internacionalizam
**multilateralizam
* internacionalizam (lingvistika), grupe riječi
* proleterski internacionalizam, marksističko viđenje internacionalizma
* Internationalism (US), američka politička stranka
* Internacialismo, venezuelanska politička stranka

## Povezano
* Internacionala
Internacionalizam (lingvistika)

**Internacionalizam** u jezikoslovlju služi kao termin za označavanje onih riječi koje kao standardne postoje u više jezika.
Lingvistka je,najprostije receno,nauka o jeziku.Lingvistika u sirem smislu izucava jezik kao pojavu,u najsirem smislu,kao i same manifestacije te pojave.Lingvistika u uzem smislu bavi se evolucijom i strukturom jezika.
Saint Christopher-Nevis-Anguilla

**St. Christopher-Nevis-Anguilla** je bivša prekomorska teritorija Ujedinjenog Kraljevstva smještena u Karipskom moru. Ovaj je entitet kasnije postao provincija kratkotrajne Zapadnoindijske federacije 1958. Kada je ova regionalna federacija britanskih otoka kolabirala 1962, Saint Christopher-Nevis-Anguilla je nekoliko puta pokušavao postići novu uniju u karipskoj regiji.

Godine 1967. teritorija **Saint Christopher-Nevis-Anguilla** je dobila punu internu autonomiju. Godine 1971. otok Angvila je tražio, a na kraju i dobio poseban status; godine 1980. se i formalno separirao od Federacije Svetog Kristofora i Nevisa. Sveti Kristofor i Nevis je godine 1983. postao nezavisna država, a Anguilla je danas britanska prekomorska teritorija.
Internacionalizam

**Internacionalizam** je izraz koji u najširem smislu označava pojedince, organizacije, pokrete i ideologije kojima je zajednički stav da se međunarodni odnosi moraju temeljiti na načelu sporazumijevanja i suradnje različitih suverenih država, odnosno da se određeni ciljevi moraju ili mogu postići ignoriranjem, brisanjem ili prevladavanjem barijera između nacija i/li nacionalnih država. Internacionalizam se može javljati kroz oblike koji naglasak stavljaju na suradnju i povezanost pojedinaca, kao što je slučaj sa liberalnim internacionalizmom, te kroz oblike koji naglasak stavljaju na suradnju društvenih grupa, a za što je najpoznatiji primjer proleterski internacionalizam koji je karakterističan za marksističko-lenjinističku, odnosno komunističku ideologiju. Nešto rjeđe se pod izrazom "internacionalizam" podrazumijeva vanjska politika neke države koja inzistira na njenoj što aktivnijoj ulozi u svjetskim diplomatskim i vojnim zbivanjima, najčešće nasuprot izolacionizmu; u novije vrijeme se pod "internacionalizmom" podrazumijeva i inzistiranje na vanjskoj politici koja je koordinirana ili sprovođena kroz međunarodne organizacije, odnosno multilateralizam.

## Povezano
* Kozmopolitizam
* Proleterski internacionalizam
* Internacionalne brigade
* Komunistička internacionala
* Anacionalizam

## Vanjske veze
* ''Pop Internationalism'' by Paul Krugman 
* ''Pop Internationalism'' by Paul Krugman 
* Web portal of the Internationalist Review
Bogna Koreng

**Bogna Koreng** (lužičkosrpski: Bogna Korjeńkowa (* Budišin, 1965.-) je poznata lužičkosrpska TV-voditeljica.

Bogna Koreng je dvojezično odrasla u Radiboru. Nakon srednje škole, studirala je germanistiku. Poslije studija je dvije godine radila kao učiteljica i voditeljica pjevačkog zbora na lužničkosrpskoj gimnaziji u Budišinu. Karijeru na lužničkosrpskoj televiziji je započela 1992. godine. Od 2001. godine je voditeljica popularne TV-emisije *wuhladko*, i 2003. je postala glavni urednik TV-studija u Budišinu. Te iste godine je svojom emisijom osvojila treće mjesto na međunarodnom festivalu Radio- i TV-stanica narodnih manjina na kojem su sudjelovali čak 60 narodnih manjina iz cijele Evrope.

Danas Bogna Koreng živi sa svojom familijom u mjestu, koje se zove Panšvic-Kukau.

## Vanjske veze
* Mała biografija na stronach MDR
Atif Dudaković

**Atif Dudaković** (Orahova kraj Gradiške, 2. 12. 1953) bivši je general ARBiH, poznat kao komandant V. korpusa Armije BiH.

Profesionalnu karijeru je započeo u JNA, gdje je s vremenom postao nastavnik u artiljerijskoj školi u Zadru i vojnoj akademiji u Beogradu. Kao oficir JNA je sudjelovao u prvoj fazi rata u Hrvatskoj. Taj period se u hrvatskoj javnosti vezuje uz optužbe o navodnim ratnim zločinima počinjenima prilikom napada JNA na Zadar, odnosno na Lovinac u Lici.

Početkom rata u BiH je napustio JNA te se priključio formacijama koje će kasnije postati ARBiH. Kao drugi po redu komandant novostvorenog V korpusa u Bihaću pokazao se kao izuzetno uspješan komandant. Ne samo što je uspio obraniti bihaćki džep usprkos odsječenosti Bihaća od drugih krajeva BiH pod nadzorom vlade u Sarajevu, nego je krajem 1994. poduzeo veliku ofenzivu koja je na trenutak veliki dio Zapadne Bosne stavila pod nadzor Armije BiH.

U ljeto 1995. je sudjelovao u Operaciji Oluja koja je rezultirala deblokadom bihaćkog džepa, a kasnije i u ofenzivnim operacijama kojima su veliki dijelovi Zapadne Bosne stavljeni pod nadzor vladinih snaga.

Deset godina kasnije se počelo špekulirati o navodnim zločinima koje su u vrijeme operacije Oluja snage pod njegovom komandom počinile nad srpskim civilima koji su bježali iz bivše Krajine. Nijedna od ovih optužnica nije nikad bila podignuta.
Žensko pravo glasa na Novom Zelandu

**Žensko pravo glasa** je bilo jedno od važnih političkih pitanja na Novom Zelandu krajem 19. vijeka. Odgovor je na to pitanje je došao u obliku činjenice da je među svim danas postojećim samostalnim državama upravo Novi Zeland bio prvi koji je dao pravo glasa ženama na nacionalnim izborima.

Pokret za žensko pravo glasa na Novom Zelandu je započeo s Kate Sheppard, koja je prije toga osnovala novozelandski ogranak Ženske kršćanske trezvenjačke unije. Sheppard je kao zagovornica trezvenjačkog pokreta smatrala kako će se zakoni protiv konzumacije i distribucije alkoholnih pića lakše donijeti ako iza parlamenta budu stajale žene-glasači. U tu je svrhu kampanju započela 1885. godine.

Od 1887. se prijedlog o davanju općeg prava glasa ženama nalazio na dnevnom redu novozelandskog parlamenta, ali mu je sve do 1893. za nekoliko glasova nedostajala potrebna većina. Te je godine zakon s uvjerljivom većinom prošao u donjem domu, ali je Zakonodavno vijeće Novog Zelanda (gornji dom) bilo podijeljeno pola-pola. Populistički premijer Richard Seddon je nastojao jednog člana tog tijela natjerati da promijeni stav i glasa protiv ženskog prava glasa. Dva zastupnika koja su prethodno bila protiv su iz protesta odlučili promijeniti glas u "za".

Izborni zakon s pravom glasa za žene je dobio kraljevski pristanak od guvernera Lorda Glasgowa 19.9. 1893, a žene su prvi put glasale na izborima 1893, 28.11. 1893. (Izbori za maorska mjesta su održani 20.12.).

Novozelandske žene nisu imale pasivno biračko pravo sve do 1919, kada je donesen Women's Parliamentary Rights Act. Prva žena član parlamenta na Novom Zelandu bila je Elizabeth McCombs 1933.

## Napomene

## Povezano

* Žensko pravo glasa
Šemsa Suljaković

**Šemsa Suljaković** (Maglaj, 29. 9. 1951.) je pjevačica narodnih pjesama.

Počela je pjevati 1971. godine. Prvu singlicu je snimila 1978. godine (*Otišla je ljubav s našeg kućnog praga*). 1981. godine počinje saradnju sa srpskim jugoslavenskim bendom Južni vetar i sa njima postiže veliki uspjeh tokom 10-godišnje saradnje (10 albuma).

Početkom Rata u Bosni i Hercegovini 1992. godine napustila je Južni vetar kako bi po zapadnoj Evropi i Americi održavala koncerte čiji je prihod išao za pomoć njenoj zemlji Bosni. Odradila je nekoliko stotina takvih koncerata.
People (album)

: *Za druga značenja v. [[People (razvrstavanje)]].*

***People*** je naziv četvrtog po redu albuma Barbre Streisand, objavljen u septembru, 1964. godine. Naslovna pesma je ponovo snimljena verzija pesme iz broadwayskog hita *[[Funny Girl]]* u kome je Streisand glumila.

Barbra Streisand je 1965. dobila dva nagrade Grammy za pesmu *[[People (singl)|People]]* i to u kategoriji najbolji ženski vokal i za najbolji ženski pop vokal. Pesma *People* je snimljena 20. decembra 1963. i objavljena je kao single u januaru 1964.

## Spisak pesama

# "Absent Minded Me" (Bob Merrill, Jule Styne) – 3:07
# "When In Rome (I Do As The Romans Do)" (Cy Coleman, Carolyn Leigh) – 2:57
# "Fine And Dandy" (Kay Swift, Paul James) – 2:49
# "Supper Time" (Irving Berlin) – 2:47
# "Will He Like Me?" (Jerry Bock, Sheldon Harnick) – 2:34
# "How Does The Wine Taste?" (Matt Dubey, Harold Karr) – 2:36
# "I'm All Smiles" (Michael Leonard, Herbert Martin) – 2:09
# "Autumn" (Richard Maltby, Jr., David Shire) – 1:57
# "My Lord And Master" (Oscar Hammerstein II, Richard Rodgers) – 2:59
# "Love Is A Bore" (Sammy Cahn, Jimmy Van Heusen) – 2:08
# "Don't Like Goodbyes" (Harold Arlen, Truman Capote) – 3:14
# "Pesma" (Merrill, Styne) – 3:40

## Ponovno objavljivanje

Album je ponovo objavljen 29.1. 2002. na CD-u (#CK 86103) u izdanju Columbia Records. CD koji je izdat za tržište van SAD-a i Kanade sadrži i dodatnu numeru *I Am Woman* koja je januara 1964. bila objavljena sa singlom *[[People (singl)|People]]*.

## Vanjske veze

* The Barbra Streisand Music Guide – People
The Third Album

***The Third Album*** je naziv trećeg solo albuma Barbre Streisand, objavljen februara, 1964. godine. Na omotu albuma se nalazi slika Barbre iz *[[The Judy Garland Show]]*-a (oktobar, 1963). Fotograf je Roddy McDowall.

Posle uspeha njena prva dva albuma očekivao se uspeh i ovoga. Album je bio, zapravo, veoma uspešan i dospeo je na 5. mesto billboardove liste pop albuma, a RIAA mu je dala sertifikat zlatnog albuma.

## Spisak pesama

# "My Melancholy Baby" (Ernie Burnett, George A. Norton, Maybelle E. Watson) – 3:02
# "Just In Time" (Betty Comden, Adolph Green, Jule Styne) – 2:16
# "Taking A Chance On Love" (Vernon Duke, Ted Fetter, John Latouche) – 2:34
# "Bewitched, Bothered And Bewildered" (Lorenz Hart, Richard Rodgers) – 2:54
# "Never Will I Marry" (Frank Loesser) – 2:27
# "As Time Goes By" (Herman Hupfeld) – 3:46
# "Draw Me A Circle" (Cy Young) – 2:15
# "It Had To Be You" (Isham Jones, Gus Kahn) – 3:46
# "Make Believe" (Oscar Hammerstein II, Jerome Kern) – 2:41
# "I Had Myself A True Love" (Harold Arlen, Johnny Mercer) – 4:23

## Vanjske veze

* The Barbra Streisand Music Guide – The Third Album
Žensko pravo glasa u Ujedinjenom Kraljevstvu

Na prostoru Ujedinjenog Kraljevstva ženama pravo glasa nije bilo formalno ograničeno, odnosno bilo je ograničeno isto kao i u mušakracima sve do prve važnije britanske izborne reforme koja je sprovedena godine 1832. kroz Reformski zakon i Zakon o općinskim korporacijama iz 1835. godine. Njime je pravo glasa prošireno na određene kategorije muškaraca, ali je zato izričito zabranjeno ženama.

Od tog vremena potječe pokret koji je nastojao ženama, potpuno ili djelomično, vratiti pravo glasa ženama, odnosno ih izjednačiti s muškarcima. On se obično vezivao uz čartistički pokret, a prva takva organizacija bila je Šefildska ženska politička organizacija koja je 1851. poslala Parlamentu peticiju sa zahtjevom za žensko pravo glasa.

Pokret za prava žena je značajnu podršku dobio od strane uglednog liberalnog ideologa Johna Stuarta Milla, koji je izabran u Parlament 1869. godine. Međutim, otpori davanju glasa ženama su bili još uvijek snažni. S druge strane, lokalne, javne i paradržavne zajednice su prema takvim idejama bile susretljivije od nacionalne vlade, pa je Londonski školski odbor 1870. godine dozvolio ženama da biraju njegove članove, kao i da same budu članovi.

Godine 1872. je formirano Nacionalno udruženje za žensko pravo glasa kao prvi nacionalni pokret. On se nešto kasnije rascijepio, ali su se zavađene frakcije 1897. ponovno ujedinile u mnogo uspješniju i utjecajniju Nacionalnu uniju za žensko pravo glasa. Ta je organizacija pod vodstvom Millicent Fawcett nastala rasti, čak i nakon što se 1903. od nje otcijepila radikalna frakcija okupljena oko Ženske socijalne i političke unije, koja je, nastojeći skrenuti pažnju javnosti, koristila metode direktne akcije i čije su članice bile poznate kao sufražetkinje.

Ostvarenje ciljeva pokreta je, pak, najviše potpomoglo izbijanje prvog svjetskog rata. Nagli nestanak muške radne snage - mobilizirane na front - je natjerao poslodavce da koriste žene na poslovima dotada rezerviranim za muškarce. To je sa sobom dovelo nestanak mnogih seksističkih predrasuda te javnosti olakšao prihvaćanje uvođenja prava glasa za žene.

To se godine 1918. odrazilo kroz novi izborni zakon koji je uveo ograničeno pravo glasa za žene. Žene su mogle glasati ako su bile starije od 30 godina, odnosno prelazile imovinski cenzus ili imale diplomu univerziteta. Deset godina kasnije, novi izborni zakon je žene potpuno izjednačio s muškarcima.

## Vanjske veze
* The struggle for democracy  - discover more about suffragettes at the British Library learning website
Pančevački most

**Pančevački most** je jedan od dva mosta preko Dunava na teritoriji grada Beograda.
Most je pušten u saobraćaj 1935. Prvobitno ime mosta je bilo kralja Petra Drugog

## Tehničke karakteristike

Most ima po dve trake u oba pravca za drumski saobraćaj, a predviđen je i za dvosmerni železnički saobraćaj. Trenutno na mostu postoji samo jedan železnički kolosek.

Cela dužina mosta sa betonskim vijaduktom i inundacionim mostom iznosi 1526,4 m. Glavna konstrukcija mosta duga je 1134,7 m.

## Historija

Pančevački most je građen od strane nemačkih preduzeća *Siemens-Baunnion GmbH* iz Berlina (stubovi) i firme *Luxenburgiste Bergwerke und Hutten A.G. Dortmund* i deo je posleratnih reparacija Srbiji. Prvobitno je trebao biti samo železnički most sa dva koloseka sa stranskom konzolom za drumski saobraćaj.

Tokom drugog svetskog rata most je srušila Jugoslovenska vojska u noći između 10 i 11 aprila 1941. sa namerom da uspori napredovanje nacista. Most je obnovljen 1946, a prvi voz preko njega je prešao 7. novembra iste godine dok je drumski deo pušten u soabraćaj za najznačajniji praznik ondašnje Jugoslavije 29. novembar.

## Reference
Historija feminizma u Latinskoj Americi

Feministički pokreti u svojim suvremenim oblicima, odnosno feminizam kao prepoznatljiva ideologija, se u Latinskoj Americi pojavio tek u posljednjoj četvrtini 20. vijeka.

Prije toga su feminističke ideje obično bile tek dodatak širim ideologijama, vezanim uz nastojanja da se riješi gorući društveni, ekonomski i politički problemi Latinske Amerike, prije svega politička i ekonomska nejednakost njenih stanovnika - daleko izraženija nego u Sjevernoj Americi i Evropi gdje se razvio klasični feminizam. Zato se feminizam obično vezivao uz socijalističke pojedince i pokrete, tek nešto rjeđe u one koji su prihvatili liberalizam.

Ozbiljnu zapreku širenju feminizma je predstavljao pretežno ruralni karakter latinoameričkih društava, čijom je kulturom dominirala Rimokatolička crkva, kao i specifični patrijarhalni koncepti kao što je mačizam i marijanizam. U takvim uvjetima, feminističke ideje se od 1920-ih javljao tek u većim gradovima i među obrazovanim ženama srednje i više klase, koje su bile inspirirane novostečenim pravima žena drugdje u svijetu. Jedna od najutjecajnijih takvih žena je Berta Lutz, čija je organizacija 1932. godine izlobirala novu brazilsku revolucionarnu da da opće pravo glasa ženama.

Sredinom 20. vijeka feminističke ideje će iz svojih razloga prihvatiti pokreti radikalne ljevice, od kojih su najpoznatiji i najuspješniji bili kubanska revolucija Fidela Castra, kao i sandinistička revolucija u Nikaragvi.

U isto vrijeme sve latinoameričke države postupno usvajaju opće pravo glasa ženama, da bi se od 1980-ih i 1990-ih latinoameričke feministkinje sve više umjesto pitanja pravno-političke, počele baviti pitanjima ekonomske jednakosti, što uključuje abortus, razvod, jedankost plaća pri zapošljavanju i sl.

## Literatura
* Jaquette, Jane. *The Women's Movement in Latin America: Feminism and the Transition to Democracy*, Routledge 1989 
* Kampwirth, Karen. *Feminism and the Legacy of Revolution: Nicaragua, El Salvador, Chiapas*, Ohio UP 2004
* Lavrin, Asuncion. *Women, Feminism, and Social Change in Argentina, Chile, and Uruguay: 1890-1940*, University of Nebraska Press 1995
* Miller, Francesca. *Latin American Women and the search for social justice*, Univ. Press of New England, 1991
* Shayne,Julie D., *The Revolution Question: Feminisms in El Salvador, Chile, and Cuba*, Rutgers University Press 2004
Karburator

**Karburator** je uređaj na benzinskom motoru koji priprema mešavinu benzina i vazduha potrebnu za rad motora. Pomoću karburatora se takođe upravlja snagom motora.

U karburatoru se raspršuje benzin i meša sa vazduhom u određenom odnosu, koji varira u zavisnosti od režima rada motora. Tako je na primer smeša bogatija benzinom u trenutku ubrzavanja, pri pokretanju (paljenju) motora, pri punom gasu i pri radu motora na slobodnom hodu. U karburatoru postoje razni uređaji koji omogućavaju promenu odnosa benzina i vazduha. Osnovni deo karburatora je venturijeva cev, koja omogućava održavanje približno konstantnog odnosa benzina i vazduha. Ostali uređaji omogućavaju obogaćivanje smeše po potrebi. Snaga motora se kontroliše regulacijom količine smeše koja se doprema motoru.

Stariji karburatori su radili isključivo na principima dinamike fluida, dok se kod novijih karburatora pojavljuju elektronski kontrolisani uređaji za korekciju rada.

U novije vreme karburatori su skoro u potpunosti potisnuti elektronskim sistemima za ubrizgavanje goriva čime se postiže bolja kontrola smeše potrebne za rad motora, a time i manje zagađenje i ekonomičniji rad motora.

## Vanjske veze
* The Fish carburetor 
* Collection of photos and information concerning the Fish carburetor
Axel i Eigil Axgil

**Alex Axgil** (rođen 3. aprila, 1915- 29 october 2011) i **Eigil Axgil** (1922-1995) su dugogodišnji par i vodeći danski gej aktivisti. Oni su prvi svetski par koji je sklopio istopolno registrovano partnerstvo pošto je dansko zakonodavstvo izglasalo zakon o istopolnim zajednicama, 1989. Njih dvojica su imali značajan uticaj da se taj zakon donese.

Axel Axgil je rođen 1915. godine kao Axel Lundahl-Madsen, a Eigil Axgil kao Eigil Eskildsen, 1922. godine. Juna 1949, inspirisani Univerzalnom deklaracijom o ljudskim pravima osnovali su sa nekoliko prijatelja prvu gej organizaciju *[[F-48]]* ili *[[Forbunder af 1948]]* (*Udruženje 1948-e*). Takođe, pokrenuli su gej časopis pod nazivom *Vennen* (*Prijatelji*). Do 1951. godine članstvo u organizaciji je poraslo na 1.339 osoba. Danas organizacija ima svoje ogranke u Švedskoj i Norveškoj. Godine 1950. njih dvojica su promenili prezimena, kombinujući slova iz svojih ličnih imena u znak posvećivanja jedan drugom.

Godine 1989. Danska je postala prva zemlja na svetu koja je dozvolila registrovanje partnerstva istopolnim parovima. Iste godine, 1. oktobra, Axgilove i još deset drugih parova venčao je Tom Ahlberg, zamenik gradonačelnika Kopenhagena u gradskoj većnici uz prisustvo novinara iz čitavog sveta. Axgilovi su bili zajedno 40 godina.

Eigil Axgil je umro 22. septembra, 1995. u svojoj 73. godini.

## Povezano
* Istopolne zajednice u Danskoj

## Reference

## Vanjske veze
* 1st Parntership Page – stranica posvećena Axgilovima sa slikama
* Axel & Eigil Axgil
Iranski ženski pokret

**Iranski ženski pokret** (poznat i pod nazivom *Perzijski ženski pokret*) je naziv koji u najširem smislu označava sudjelovanje iranskih žena u modernizacijskim pokretima koji datiraju od kraja 19. vijeka, odnosno ulazak u za muškarce tradicionalno rezervirane oblasti kao što su umjetnost, znanost, književnost i politika.

U užem smislu je to izraz kojim se označava žensko sudjelovanje u političkim previranjima kao što su Iranska ustavna revolucija 1907. godine, odnosno Iranska islamska revolucija, te nastojanja da se poboljša položaj žena u okviru Islamske Republike Iran.

## Veze
* Širin Ebadi

## Vanjske veze
* Feminist Movements 
* نهاد ریاست جمهوری-معاونت امور زنان و خانواده  
* High Council for Human rights
Historija feminizma u Ujedinjenom Kraljevstvu

**[[Feminizam]]** u svom suvremenom obliku u Ujedinjenom Kraljevstvu datira od početka 19. vijeka. Iako se spisateljica Mary Wollstonecraft i njen spis *[[A Vindication of the Rights of Woman]]* iz 1790. godine navode kao prvo sistematsko izlaganje feminističkih ideja, britanski feminizam je svoj poticaj dobio nešto kasnije, u raznim reformističkim pokretima koji su nastojali ublažiti ili otkloniti neželjene posljedice industrijske revolucije.

To se prvenstveno odnosilo na pojedince, organizacije i pokrete koji su nastojali poboljšati socijalni i ekonomski položaj žena kroz djelomično ili potpuno izjendačavanje njihovih političkih i drugih prava s muškarcima. To je najviše do izražaja došlo u borbi za žensko pravo glasa, koja je početkom 20. vijeka dovelo do stvaranja sufražetkinja, jednog od najpoznatijih feminističkih pokreta u historiji.

Sufražetkinje su svoje ciljeve ostvarile u periodu između 1918. i 1928. godine, kada su žene izjendačene u pravu glasa s muškarcima. Nakon toga su se britanske feministkinje, kao i u mnogim zapadnim državama, prvenstveno posvetile borbi za socijalnu i ekonomsko jednakost, odnosno dobijanje istih plaća i prilika za zapošljavanje kao i muškarci.

## Literatura
* Melanie Phillips; *The Ascent of Woman — A History of the Suffragette Movement and the ideas behind it*, Time Warner Book Group London, 2003. .
* Martin Pugh, *Women and the women's movement in Britain, 1914–1999*, Basingstoke [u.a.]: * St. Martin's Press [u.a.], 2000.
* Barbara Caine, *Victorian Feminists* , Oxford University Press 1992 
* Barbara Bodichon  founder of the women's right movement in England.
Feminizam u Norveškoj

**Feminizam u [[Norveška|Norveškoj]]**, kao i u mnogim drugim državama Zapadne Evrope, kao pokret nastao iz nastojanja da se ostvari pravna i politička jednakost muškaraca i žena, pri čemu je najvažnije bilo uvođenje ženskog prava glasa.

Feministički motivi i ideje se prije toga mogu vidjeti u spisima Camille Collett (1813-1895), koja je kritizirala prisilne brakove. Spisateljica Amalie Skram (1846-1905) je pak iznosile feminističke ideje u svojoj naturalističkim književnim djelima. Jedna od prvih norveških feministica bila je i Aasta Hansteen (1824-1908), žestoka kritičarka načina na koje je tadašnje društvo glealo na žene.

Najpoznatije feminističko djelo u Norveškoj je godine 1879. napisao znameniti dramatičar Henrik Ibsen u obliku kazališnog komada *[[Kuća lutaka (drama)|Kuća lutaka]]*.

Godine 1884. su Gina Krog i Hagbart Berner formirali Norveško udruženje za ženska prava, čiji su ciljevi bili pravo žena na obrazovanje i ekonomsku emancipaciju, kao i pravo glasa.

Posljednji je cilj ostvaren kada je 11.6. 1913. norveški Parlament donio zakon kojim je uvedeno opće i neograničeno pravo glasa za žene. Norveška je, nakon Finske, bila prva evropska država koja je to učinila.

## Vanjske veze
* Norwegian Association for Women's Rights
* The Right to Vote, online exhibit
* Equal Rights Center 
* Women's History Center
* The Women's Front
* Women's Group Ottar
Gerwani

**Gerwani** (skraćenica za ***Gerakan Wanita Indonesia***, Indonežanski Ženski Pokret) bila je organizacija komunističkih žena aktivnih u Indoneziji 1950-ih i 1960-ih.

Organizacija je osnovana u 1950. kao Gerwis spajanjem šest postoječih ženskih organizacija na otoku Java. Grupe s ostalih otoka Indonezije su se s njome spojile nekoliko godina kasnije. Sjedište joj je bilo u Semarangu, u to doba zvanom "Crveni grad" zbog mnogoborjnih ljevičarskih organizacija.

Iako čvrsto povezana s Komunističkom partijom Indonezije (PKI), dio njenih članova je bio manje aktivan u politici, a više u društvenim aktivnostima vezanih uz reformu porodičnog, odnosno bračnog prava. Tadašnji indonežanski zakoni su često bili skloni davati prednost lokalnim običajima koji su ženama priječili nasljeđivanje ili dozvoljavali poligamiju.

S vremenom je u organizaciji počelo dolaziti do raskola između feminističkog krila i pragmatičnog krila koje je po napucima PKI podržavalo predsjednika Sukarna i njegovu nacionalističku i socijalističku politiku. Međutim, 1960-ih Gerwani postaje značajan politički faktor, a godine 1965. je imala 1,5 miliona članova.

Međutim, desničarskog puča u Indoneziji u jesen 1965. godine Gerwani je zabranjena zajedno s drugim ljevičarskim grupama. Režim generala Suhartoa je članice Gerwanija izložio teroru, prilikom koga su mnoge od njih silovane i ubijene. Suhartov režim je Gerwani kasnije optužio za ubistva, kastraciju i mučenje desničarskih generala koje je prethodilo puču, a kasnije se postojanje te "razuzdane" organizacije koristile kao oličenje pred-Suhartovskog kaosa odnosno kao opravdanje za puč i uspostavu autoritarnog režima.

## Napomene

## Literarzra
* Blackburn, Susan (2004). *Women and the State in Modern Indonesia*. Cambridge: Cambridge University Press. 
* Wieringa, Saskia. (2002) *Sexual politics in Indonesia*. The Hague: Institute of Social Studies. .

## Vanjske veze
* Gerwani at Austin College Student Center
Francuski feminizam

"**Francuski feminizam**" (koji se kao izraz koristi uglavnom koristi u anglofonim zemljama) označava opus grupe feministkinja koje su djelovale u Francuskoj od 1970-ih do ranih 1990-ih.

Francuski feminizam se u odnosu na feminizme u drugim zemljama najčešće opisuje kao više teoretski, odnosno praktični, više zainteresiran za filozofska nego pragmatična pitanja. Feministička proza i eseji ovih autorica se obično opisuje kao metaforička i konceptualno bogata, odnosno manje opterećena neposrednim političkim potrebama.

Čest motiv tih djela jest anti-esencijalizam, *[[Écriture féminine]]* i kritika fa)logocentrizma.

## Spisateljice koje se označavaju kao "francuske feministice"
* Chantal Chawaf
* Catherine Clément
* Hélène Cixous
* Luce Irigaray
* Julia Kristeva
* Monique Wittig
* Agnes Varda

## Prethodnice suvremenih francuskih feministica
* George Sand
* Colette
* Simone de Beauvoir 
* Marguerite Duras

## Vanjske veze
* Chantal Chawaf official site
John August

**John August** (rođen 4. 8. 1970), američki scenarista i filmski reditelj.

Njegov prvi film *[[Go (film iz 1999.)|Go]]* dobro je prošao kod kritičara. Za ovaj film, pored toga što je radio scenario, August je bio i reditelj druge ekipe. Posle ovog filma, August je radio na filmu *[[Big Fish]]*, za koji je bio nominovan za nagradu BAFTA-e za najbolje adaptirani scenario, zatim na filmovima *[[Charlie's Angels (film)|Charlie's Angels]], [[Titan A.E.]]* i *[[Charlie's Angels: Full Throttle]]*.

Takođe, pisao je scenario za oba poduhvata Tima Burtona iz 2005: *[[Charlie and the Chocolate Factory (film)|Charlie and the Chocolate Factory]]* i *[[Corps Bride]]*. Godine 2006. uradio je adaptacije *Tarzana*, video-igrice *[[Prince od Persia: The Sands of Time]]*.

Sa svojim rediteljskim prvencem *[[The Nines]]* predstavio se publici 2007. godine na Sundance Film Festivalu.

John August je otvoreno gej i zagovornik je priznavanja prava na istopolne brakove

## Scenarija
 
* *[[Go (1999)|Go]]*
* *[[Blue Streak]]* (nepotpisan)
* *[[Titan A.E.]]*
* *[[Charlie's Angels (film)|Charlie's Angels]]*
* *[[Jurassic Park III]]* (nepotpisan)
* *[[Minority Report]]* (nepotpisan)
* *[[Charlie's Angels: Full Throttle]]*
* *[[The Rundown]]* (nepotpisan)
* *[[Big Fish]]*
* *[[Charlie and the Chocolate Factory (film)|Charlie and the Chocolate Factory]]*
* *[[Corpse Bride]]*
* *[[The Nines]]* (radio i režiju)
* ** (u izradi)

## Reference

## Vanjske veze
 
* Lični sajt
* Test screening of his untitled project
* Some Biographical and Career Information 
* August's initial thoughts on Captain Marvel film 
* John August on writing, creativity, and the creative process -- an interview with about-creativity.com 7. 6. 2007.
Athesans-Étroitefontaine

**Athesans-Étroitefontaine** je naselje i opština u istočnoj Francuskoj u regiji Franche-Comté, u departmanu Haute-Saône koja pripada prefekturi Lure.

Po podacima iz 1999. godine u općini je živjelo 564 stanovnika, a gustoća naseljenosti je iznosila 43 stanovnika/km². Općina se prostire na površini od 12,88&nbsp;km². Nalazi se na srednjoj nadmorskoj visini od 390 metara (maksimalnoj 367 m, a minimalnoj 269 m
## Demografija


:*Grafik promene broja stanovnika u toku poslednjih godina*

ImageSize = width:250 height:200
PlotArea = left:40 right:10 top:10 bottom:20
TimeAxis = orientation:horizontal
AlignBars = justify
Colors =
  id:gray1 value:gray(0.9)                           
                                                  
DateFormat = yyyy
Period = from:1960 till:2010
ScaleMajor = unit:year increment:10 start:1960
                                    
PlotData =
  bar:900 color:gray1 width:1       
  from:start till:end             
  bar:600 color:gray1              
  from:start till:end            
  bar:300 color:gray1           
  from:start till:end         
  bar:0 color:gray1       
                       
                    
LineData =
  layer:front    
  points:(48,120)(84,141) color:blue  width:2 #1962 tot 1968. Inwonertal 1962: 528 1968: 642
  points:(84,141)(100,123)    color:blue    width:2 #1975: 545
  points:(100,123)(128,128)   color:blue    width:2 #1982: 573
  points:(128,128)(160,130)   color:blue    width:2 #1990: 584
  points:(160,130)(196,127)   color:blue    width:2 #1999: 564
  points:(196,127)(228,129)     color:blue    width:2 #2004/5 
  



## Reference

## Literatura

* 
* 
* 
* 
* 
* 

## Vanjske veze

* Baza podataka: Insee 
* Atesans Etroafonten na stranici Nacionalnog geografskog instituta Francuske  
* Atesans Etroafonten na stranici organizacije INSEE  
* Atesans Etroafonten na sajtu Quid 
* Najbliža naselja (kilometraža, pravac i koordinate) 
* Položaj mesta Atesans Etroafonten na mapi Francuske (sa osnovnim podacima o mestu) 
* Plan naselja Atesans Etroafonten na mapi (Mapquest)
Molovin

**Molovin** je naselje u Vojvodini, odnosno Srbiji, koje administrativno pripada opštini Šid u Sremskom okrugu. Prema popisu iz 2002. bilo je 298 stanovnika (prema popisu iz 1991. bilo je 305 stanovnika).

Selo je smešteno na južnim padinama Fruške Gore, na samoj granici između Srbije i Hrvatske. Stanovništvo je pretežno srpske nacionalnosti. Bave se poljoprivredom, najviše voćarstvom i vinogradarstvom. Najistaknutija porodica u selu su Milovančevići.

## Demografija
U naselju Molovin živi 229 punoletnih stanovnika, a prosečna starost stanovništva iznosi 42,1 godina (41,4 kod muškaraca i 42,8 kod žena). U naselju ima 112 domaćinstava, a prosečan broj članova po domaćinstvu je 2,66.

Ovo naselje je uglavnom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
Guilty (album Barbre Streisand)

***Guilty*** je album Barbre Streisand objavljen 1980. godine. posle uspeha koji su Bee Gees imali 1977/1978. počeli su da sarađuju sa drugim izvođačima i izvođačicama i Barbra Streisand je pitala Barryja Gibba da uradi album za nju. Ovo je njen najprodavaniji album, prodat u više od 20 miliona primeraka. Produkciju su radili Barry Gibb, kao i stalni producentski tim grupe Bee Gees, Albhy Galuten i Karl Richardson.

Naslovna pesma, duet Streisand i Gibba, osvojila je Grammy za najbolji pop duet, 1981. godine. Drugi singl *[[Woman in Love]]* bio je jedan od najuspešnijih hitova u muzičkoj karijeri Streisand i proveo je tri nedelje na #1 poziciji na Billboard listi.

## Spisak numera
# "Guilty"* (Barry Gibb, Maurice Gibb, Robin Gibb) – 4:23 
# "Woman in Love" (B. Gibb, R. Gibb) – 3:49
# "Run Wild" (B. Gibb, R. Gibb) – 4:06
# "Promises" (B. Gibb, R. Gibb) – 4:20
# "The Love Inside" (Andy Gibb, B. Gibb, M. Gibb, R. Gibb) – 5:08
# "What Kind of Fool"* (Albhy Galuten, B. Gibb) – 4:06
# "Life Story" (B. Gibb, R. Gibb) – 4:37
# "Never Give Up" (Galuten, B. Gibb) – 3:44
# "Make It Like A Memory" (Galuten, B. Gibb) – 7:28

&nbsp;*Duet Streisand i Gibba.

## Novo izdanje
*Guilty* je ponovo objavljen na duplom disku 30. avgusta, 2005. kao deo projekta *[[Guilty Pleasures (album Barbre Streisand)|Guilty Pleasures]]*. Ovo izdanje sadrži digitalizovane snimke originala, nove intervjue sa Streisand i Gibbom, snimke dva nastupa uživo iz 1986. kao i galeriju slika napravljenih za *Guilty*.

## Vanjske veze
* The Barbra Streisand Music Guide – Guilty 
* Gibb Songs: Guilty (1980) 

## Vidi dalje
* Spisak albuma na poziciji#1 u SAD
* Spisak albuma na poziciji#1 u SAD 1980. godine

## Reference
Indeks feminističkih članaka

Ovo je okvirni popis tema vezanih uz feminizam, ženska prava i feministički pokret:

* Eko-feminizam
* Erotofobija
* Girls band
* Ko-edukacija
* Kršćanski feminizam
* Obiteljsko nasilje
* Ženska nadmoć (ili muška inferironost)
* Feminacizam
* Feministička cenzura
* Feministička duhovnost
* Feministička historija
* Feministička historija Latinske Amerike
* Feministička historija SAD
** Devetnaesti amandman Ustava SAD
* Feministička historija UK
* Feministička historiografija
* Feminističko kršćanstvo
* Feministička naučna fantastika
* Feministička teologija
* Feminizam drugog vala
* Feminizam prvog vala
* Feminizam trećeg vala
* Francuski feminizam
* Girly girl
* Ideologija
* Islamiski feminizam
* Lezbijka
* Ljubavna sramežljivost
* Maskulizam
* Mizoginija i mizandrija
* Nova žena
* Popis znamenitih feministkinja
* Playgirl
* Queer studije
* Queer teorija
* Radicalni feminizam
* Riot grrl
* Seks-pozitivni feminizam
* Seks u reklamama
* Seksualno uznemiravanje
* Socijalistički feminizam
* Pravo glasa
* Tomboy (Tomboj)
* Butch i femme
* Transfeminizam
* Womyn
* Žene u nauci
* Žensko sklonište
Feminizam trećeg vala

**Feminizam trećeg vala** je izraz koji se od početka 1990-ih, prvenstveno u SAD, koristi za razne pojedince, organizacije i ideologije feminističke orijentacije kojima je zajednička kritika feminizma drugog vala koji ili nije ostvario svoje ciljeve ili je njihovim ostvarenjem nanio više štete nego koristi.

Dio feministkinja trećeg vala drži kako je feminizam drugog vala u SAD i drugim državama nije postigao ništa osim što je žene, i to žene koje pripadaju bijeloj rasi, odnosno srednjoj klasi učinio dijelom establishmenta na račun žena koje ne pripadaju tim grupama. Feminizam trećeg vala se stoga često vezuje uz queer teoriju, ženizam, post-kolonijalnu teoriju, kritičku teoriju, transnacionalizam i nove oblike feminističke teorije.

Feminizam trećeg vala je i sam predmet kritike, s obzirom da neki teoretičari tvrde da mu, za razliku od prvog i drugog vala, nedostaje jasno određeni zajednički cilj. Neki teoretičari, pak, drže da feminizam trećeg vala zapravo uopće ne postoji.

## Povezano
* lezbijski feminizam
* ekofeminizam
* ljevica i feminizam
* Nova ljevica
* novi društveni pokreti

## Literatura
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Vanjske veze
* The Third Wave Foundation
* Interview with Jennifer Baumgardner and Amy Richards